stanford-oval/wikipedia huggingface dataset:
โกลดีอง

โกลดีอง ภาษาอังกฤษ Chlodio หรือ Clodio, Clodius, Clodion, Cloio หรือ Chlogio (ตายราวค.ศ.450) เป็นกษัตริย์ของชาวแฟรงก์ที่โจมตีและต่อมาครอบครองดินแดนและเมืองที่เป็นที่อยู่อาศัยของชาวโรมันในซิลบา การ์โบนาเรีย ไกลออกไปทางตอนใต้แถวแม่น้ำซ็อมม์ เริ่มต้นฐานที่มั่นของชาวแฟรงก์ที่โดยหลักการแล้วอยู่ในจักรวรรดิโรมัน เป็นที่รู้จักจากบันทึกน้อยฉบับมาก แต่คิดกันว่าเขาอาจเป็นบรรพบุรุษของราชวงศ์เมรอแว็งเฌียง และอาจเป็นลูกหลานของชาวซาเลี่ยนแฟรงก์ที่เขียนไว้ในแหล่งข้อมูลโรมันในคริสต์ศตวรรษที่ 4
แยกบางเขน 2

| --- | --- |

ชื่ออักษรไทย: บางเขน 2
ชื่ออักษรโรมัน: Bang Khen 2
รหัสทางแยก: N174 (ESRI), 498 (กทม.)
ที่ตั้ง: แขวงลาดยาว เขตจตุจักร กรุงเทพมหานคร
ทิศทางการจราจร
↑: ถนนกำแพงเพชร 6 » ดอนเมือง
→: ถนนงามวงศ์วาน » วิภาวดีรังสิต
↓: ถนนกำแพงเพชร 6 » จตุจักร
←: ถนนงามวงศ์วาน » แคราย
แยกบางเขน 2 เป็นสี่แยกจุดตัดระหว่างถนนงามวงศ์วานกับถนนกำแพงเพชร 6 ในท้องที่แขวงลาดยาว เขตจตุจักร กรุงเทพมหานคร
รูปแบบของทางแยก

สะพานข้ามทางแยกในแนวถนนงามวงศ์วาน
ถนนระดับดินของถนนกำแพงเพชร 6
ถนนระดับดินผ่านตลอดของถนนทุกสายเมื่อเลี้ยวซ้ายเข้าถนนที่อยู่ติดกัน
สัญญาณไฟจราจรของรถในถนนระดับดินที่ต้องการตรงไปและเลี้ยวขวา
หมายเหตุ รถทีไปทางตะวันออกของทางแยกนี้จะต้องเลี้ยวซ้ายเข้าถนนวิภาวดีรังสิตเท่านั้น
แหล่งข้อมูลอื่น

แผนที่และภาพถ่ายทางอากาศของ แยกบางเขน 2
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°50′52″N 100°33′40″E﻿ / ﻿13.847794°N 100.561066°E﻿ / 13.847794; 100.561066
แคตนิส เอฟเวอร์ดีน

| แคตนิส เอฟเวอร์ดีน |
| --- | --- |
ตัวละครใน ไตรภาคเกมล่าชีวิต

ปรากฏครั้งแรก: เกมล่าชีวิต
ปรากฏครั้งสุดท้าย: ม็อกกิ้งเจย์
สร้างโดย: ซูซาน คอลลินส์
แสดงโดย: เจนนิเฟอร์ ลอว์เรนซ์
ข้อมูลตัวละครในเรื่อง
นามแฝง: สาวน้อยผู้มากับไฟ  ม็อกกิ้งเจย์
เพศ: หญิง
ตำแหน่ง: ผู้พิชิตเกมล่าชีวิตครั้งที่ 74  (ร่วมกับ พีต้า เมลลาร์ก) บรรณาการจากเขต 12
คู่สมรส: พีต้า เมลลาร์ก
แคตนิส เอฟเวอร์ดีน เป็นตัวละครหลักจากไตรภาคเกมล่าชีวิต ของซูซาน คอลลินส์ เธออาศัยอยู่กับครอบครัวที่ประกอบด้วยแม่และน้องสาวในเขต 12 ซึ่งเป็นเขตที่ยังชีพด้วยทำเหมืองถ่านหินและมีความยากจนมากที่สุดในประเทศพาเน็ม ประเทศสมมติที่เกิดขึ้นภายหลังการล่มสลายของอารยธรรม มีแคปิตอลเป็นศูนย์กลางการปกครองเหนือทุกสิ่ง ในหนังสือเล่มแรกของชุดนวนิยาย แคตนิสได้อาสาเข้าแข่งขันเกมล่าชีวิตแทนที่พริมโรส น้องสาวของเธอ เกมล่าชีวิตนั้นคือการแข่งขันที่จัดขึ้นโดยแคปิตอลที่บังคับให้เขตปกครองทั้ง 12 เขตส่งบรรณาการเด็กเพศชายหญิงมาเข้าแข่งขันที่มีการถ่ายทอดสดและให้เหล่าบรรณาการฆ่ากันเองจนเหลือคนสุดท้าย ท้ายสุดแคตนิสได้เป็นผู้ชนะการแข่งขันคู่กับพีต้า เมลลาร์กเนื่องจากเธอได้ใช้ไหวพริบในการกดดันผู้คุมเกมให้มีผู้ชนะสองคน
แคตนิสได้กลายมาเป็นบุคคลที่แคปิตอลต้องการกำจัดมากที่สุดเนื่องจากเธอได้ปลุกกระแสต่อต้านแคปิตอลขึ้นมาในระหว่างการแข่งขันเกมล่าชีวิตครั้งล่าสุด ในปีกแห่งไฟ แม้แคตนิสและพีต้าจะเล่นบทเป็นคู่รักที่กำลังจะแต่งงานกัน แต่ก็ไม่สามารถลดกระแสต่อต้านแคปิตอลในหมู่เขตปกครองได้ ทั้งสองจึงได้ถูกเลือกให้เข้าแข่งขันเกมล่าชีวิตอีกครั้ง ซึ่งแคปิตอลมีจุดประสงค์ที่จะกำจัดทั้งสองคนทิ้งจากการแข่งขันครั้งนี้เพื่อลดแรงต่อต้านของเขตอื่นๆ แต่แล้วกลับกลายเป็นว่าเหล่าบรรณาการจากหลายเขตได้ร่วมมือกันช่วยแคตนิสให้รอดชีวิต เธอได้ทำลายสนามประลองและถูกพาตัวมายังเขต 13 ที่ซ่อนตัวอยู่เพื่อเตรียมก่อการปฏิวัติต่อแคปิตอล ในม็อกกิ้งเจย์ แคตนิสได้กลายมาเป็นสัญลักษณ์แห่งความหวังของคนใต้การปกครองของแคปิตอล เธอได้มีส่วนร่วมกับการต่อสู้และการสร้างโฆษณาชวนเชื่อของเขต 13 หลายครั้ง จนกระทั่งกองกำลังกบฎสามารถล้มแคปิตอลลงได้ แต่แคตนิสก็ต้องสูญเสียน้องสาวไปจากการต่อสู้ สุดท้ายแคตนิสได้สังหารผู้นำของเขต 13 ที่หวังจะสานต่ออำนาจเผด็จการและมีส่วนเกี่ยวข้องกับการตายของน้องสาว เธอพ้นผิดและได้กลับไปอยู่ในเขต 12 ในตอนท้ายเกมล่าชีวิตถูกยกเลิก เธอได้แต่งงานกับพีต้าและมีลูกด้วยกันสองคน
เจนนิเฟอร์ ลอว์เรนซ์ได้รับบทเป็นแคตนิส เอฟเวอร์ดีนในฉบับภาพยนตร์ ซึ่งมีด้วยกันอยู่ 4 ภาค
| ด ค กเกมล่าชีวิต โดย ซูซาน คอลลินส์ |
| --- | --- |
นวนิยายชุด:  เกมล่าชีวิต (2008)  ปีกแห่งไฟ (2009)  ม็อกกิ้งเจย์ (2010)  ลำนำแห่งนกร้องเพลงและอสรพิษ (2020)  ซันไรส์ออนเดอะรีปปิง (2025) 
ภาพยนตร์ชุด:  เกมล่าเกม (2012)  แคชชิ่งไฟเออร์ (2013)  ม็อกกิ้งเจย์ พาร์ท 1 (2014)  พาร์ท 2 (2015)  ปฐมบทเกมล่าเกม (2023)  ซันไรส์ออนเดอะรีปปิง (2026)  รางวัล 
ตัวละคร:  แคตนิส เอฟเวอร์ดีน  พีต้า เมลลาร์ก  เกล ฮอว์ธอร์น  คอริโอเลนัส สโนว์ 
เพลง:  เดอะฮังเกอร์เกมส์ เพลงประกอบ "เซฟแอนด์ซาวด์"  "อายส์โอเพน"  ดนตรีประกอบ  แคชชิ่งไฟเออร์ เพลงประกอบ "แอตลาส"  "อีลาสติกฮาร์ต"  "วีรีเมน"  "ฮูวีอาร์"  "เอเวอรีบอดีวอนส์ทูรูลเดอะเวิลด์"  ดนตรีประกอบ  ม็อกกิ้งเจย์ พาร์ท 1 เพลงประกอบ "เมลต์ดาวน์"  "ออลล์มายเลิฟ"  "เยลโลว์ฟลิกเกอร์บีต"  "เดอะแฮงกิงทรี"  ดนตรีประกอบ  ม็อกกิ้งเจย์ พาร์ท 2 ดนตรีประกอบ  ปฐมบทเกมล่าเกม เพลงประกอบ "แคนต์แคตช์มีนาว"  ดนตรีประกอบ 
 หมวดหมู่
แผ่นดินเหลว

แผ่นดินเหลวที่เกิดจากแผ่นดินไหวใหญ่ฮันชิน พ.ศ. 2538
เหตุการณ์แผ่นดินเหลวที่นิวซีแลนด์ ระหว่างที่เกิดแผ่นดินไหว 6.3 Mw ในปี 2554
แผ่นดินเหลว (liquefaction) กล่าวถึงปรากฏการณ์ที่ดินมีสภาพคล้ายกับของเหลว เนื่องจากสูญเสียกำลัง และความแข็งแรงในด้านความเค้น โดยปรากฏการณ์นี้มักเกิดขึ้นในระหว่างที่เกิดแผ่นดินไหว ปัจจัยที่ทำให้แผ่นดินเหลวรุนแรงคือสภาพน้ำใต้ดิน ด้วยเหตุนี้โครงสร้างที่มีความหนาแน่นสัมพัทธ์สูงจะจมและพังทลายลง และโครงสร้างที่มีความหนาแน่นสัมพัทธ์ต่ำจะถูกยกขึ้น  ปรากฏการณ์นี้สามารถทำให้อาคารคอนกรีตเสริมเหล็กทั้งหลังจมหรือยุบ แทนที่จะหักพังจากแผ่นดินไหว เช่น แผ่นดินไหวในนีงาตะ ปี 1964 ที่ทำให้อาคารทั้งหลังจมลงจากแผ่นดินเหลว
ในด้านกลศาสตร์ของดิน คำว่า "liquefied" ได้ถูกใช้ครั้งแรกโดย เฮเซิน อ้างอิงถึงเหตุการณ์เขื่อนถล่มในปี พ.ศ. 2461 ที่รัฐแคลิฟอร์เนีย
ภาพรวม

ดินทรายที่อิ่มตัวจากน้ำบนผิวโลกจะเปลี่ยนสถานะจากของแข็งเป็นของเหลวอันเนื่องมาจากแรงสั่นสะเทือนของแผ่นดินไหว พื้นผิวและโครงสร้างด้านบนจะยุบตัวลงอันเนื่องมาจากแรงกด และมีแนวโน้มที่จะเกิดในพื้นที่เคยเป็นแหล่งน้ำมาก่อน เช่น เนินทราย สามเหลี่ยมปากแม่น้ำ การถมแหล่งน้ำเพื่อสร้างบ้านเรือน
เหตุการณ์ที่เป็นที่รู้จัดไปทั่วโลกเรื่องผลกระทบจากแผ่นดินเหลว เพราะปรากฏการณ์นี้เกิดขึ้นที่ริมฝั่งแม่น้ำชินาโนะ และสนามบินนีงาตะ ในช่วงเกิดแผ่นดินไหวที่จังหวัดนีงาตะ ปี 1964 และจากเหตุการณ์แผ่นดินไหวในอะแลสกาในปีเดียวกันนั้นเองก็ก่อให้เกิดแผ่นดินเหลวซึ่งสร้างความเสียหายเป็นอย่างมาก และตั้งแต่นั้นเป็นต้นมาก็ได้มีการวิจัยในด้านกลศาสตร์ของดิน
กรุงโตเกียวคือพื้นที่เสี่ยงเกิดแผ่นดินเหลวมากแห่งหนึ่งในญี่ปุ่น เนื่องจากตั้งอยู่บริเวณปากแม่น้ำและมีเกาะเทียมจำนวนมาก ซึ่งสามารถทำให้เกิดแผ่นดินเหลวขึ้นได้ ซึ่งอาจก่อให้เกิดความเสียหายต่อ ถนน และฐานรากอาคาร
กระบวนการ

ในจุดที่มีดินปนทรายจำนวนมากพื้นดินจะเสียความมั่นคงจากแรงเสียดทานของแผ่นดินไหว และจะเกิดแรงเฉียงระหว่างอนุภาคของทราย ในพื้นที่ดังกล่าวระดับน้ำใต้ดินจะดันตัวขึ้นผ่านเม็ดทรายเนื่องจากแรงสั่น ทำให้เกิดความเค้น และเมื่อความเค้นลดลงและหรือกลายเป็น 0 จะเกิดปรากฏการณ์แผ่นดินเหลว ในเวลานี้พื้นดินจะเสียความดันอย่างกะทันหัน
แคท

แคท หมายถึง บุคคลที่น่ารัก และสวยมากกกก ยิ้มที่ตายเป็นแถว รวมถึงคนๆนี้ด้วย
นอกจากนี้ คำว่าแคท (cat) ในภาษาอังกฤษหมายถึงแมว
ดูเพิ่ม

CAT
เสวียน

เสวียน
เสวียน เป็นของใช้ในครัวไทยอย่างหนึ่ง ทำด้วยหญ้า หวาย หรือฟาง  ถักหรือมัดเป็นวงกลม มีหูสองข้างสำหรับหิ้ว ใช้รองก้นหม้อที่หุงต้มด้วยเตาฟืนหรือควาย
นอกจากนี้ เสวียน ตามความเชื่อยังมีอีกชื่อเรียกนึงว่า ตาพระอินทร์ เชื่อว่าเมื่อมีพายุมา สามารถทำให้ลมพายุสงบลงได้ด้วยการมีดพร้าเสียบลงไปในร่องพื้นบ้าน แล้วยกเสวียนขึ้นมากวัดแกว่ง
นอกจากนี้แล้วคำว่า เสวียน ยังใช้เรียกของใช้อย่างอื่นที่มีลักษณะและการใช้งานคล้ายคลึงกันอีก
เสลดพังพอน

| เสลดพังพอน |
| --- | --- |


การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Asterids
อันดับ:: Lamiales
วงศ์:: Acanthaceae
สกุล:: Barleria
สปีชีส์:: B.  lupulina
ชื่อทวินาม
Barleria lupulina Lindl.

ชื่อพ้อง
 Hop Headed Barleria
เสลดพังพอนตัวผู้ หรือ ชองระอา ชื่ออื่น พิมเสนต้น (ภาคกลาง) ทองระอา ช้องระอา ลิ้นงูเห่า  คันชั่ง (ตาก) อังกาบ อังกาบเมือง (ไทย) ก้านชั่ง (พายัพ) ชื่อวิทยาศาสตร์: Barleria lupulina  เป็นพืชในวงศ์เหงือกปลาหมอ (Acanthaceae) เป็นไม้พุ่ม สีเขียวน้ำตาล สูงเต็มที่ประมาณ 2 เมตร ใบเดี่ยว ออกตรงข้ามกันเป็นคู่ๆ ใบมีลักษณะเรียงแคบ ผิวใบเกลี้ยง เส้นกลางใบมีสีแดง โคนก้านใบมีหนามสีม่วง ดอกช่อสีส้มเหลือง มีกลีบดอก 5 กลีบ
เสลดพังพอน เป็นพืชสมุนไพร ใบใช้พอกฝี แก้พิษแมลงสัตว์กัดต่อย แก้ช้ำบวม ทั้งต้นใช้แก้ปวดฟัน  น้ำคั้นจากใบใช้แก้อาการปวดจากเงี่ยงปลาแทง แก้ปวดฟัน เหงือกบวม ริดสีดวงทวาร  ชาวโอรังอัซลีในรัฐเปรัก ประเทศมาเลเซีย ใช้ใบสดกำจัดหูด
แคตวูแมน (วิดีโอเกม)

| แคทวูแมน |
| --- | --- |
ผู้พัฒนา: Electronic Arts UK / Argonaut Games Magic Pockets (GBA)
ผู้จัดจำหน่าย: Electronic Arts
แต่งเพลง: James Hannigan 
เครื่องเล่น: เกมบอยแอ็ดวานซ์, Windows, Xbox, PlayStation 2, Nintendo GameCube
วางจำหน่าย: USA: 20 กรกฎาคม, ค.ศ. 2004 PAL: 6 สิงหาคม, ค.ศ. 2004
แนว: แอ็คชั่น-ผจญภัย
รูปแบบ: Single player, Multiplayer
แคตวูแมน เป็นเกมส์แนวแอ็คชัน ผจญภัย เริ่มผลิตเมื่อปี 2004 ออกวางจำหน่ายโดย Electronic Arts UK / Argonaut Games
แหล่งข้อมูลอื่น

Catwoman ใน GameSpot
เตือนใจ ดีเทศน์

| เตือนใจ ดีเทศน์ |
| --- | --- |


สมาชิกวุฒิสภาจังหวัดเชียงราย
ดำรงตำแหน่ง 22 มีนาคม พ.ศ. 2543 – 22 มีนาคม พ.ศ. 2549
 
ข้อมูลส่วนบุคคล
เกิด: 8 เมษายน พ.ศ. 2495 (72 ปี)

เตือนใจ ดีเทศน์ (สกุลเดิม กุญชร ณ อยุธยา; เกิด 8 เมษายน พ.ศ. 2495) ชื่อเล่น แดง เป็นอดีตสมาชิกวุฒิสภาจังหวัดเชียงราย และเป็นนักพัฒนาสังคม ปัจจุบันเป็นกรรมการสิทธิมนุษยชน
ประวัติ

เตือนใจ ดีเทศน์ เกิดเมื่อวันที่ 8 เมษายน พ.ศ. 2495 เป็นบุตรของหม่อมหลวงขาบ กุญชร อดีตเลขาธิการนายกรัฐมนตรี และโฆษกประจำสำนักนายกรัฐมนตรี กับ นางอุไร กุญชร ณ อยุธยา สถานภาพ สมรสกับนายธนูชัย ดีเทศน์ มีบุตร 2 คน
การศึกษา

เตือนใจ ดีเทศน์ จบการศึกษาปริญญาตรี สาขาสังคมวิทยาและมานุษยวิทยา เกียรตินิยมอันดับสอง คณะรัฐศาสตร์ จุฬาลงกรณ์มหาวิทยาลัย (รุ่นที่ 23) เมื่อปี 2517 และประกาศนียบัตรชั้นสูง บัณฑิตอาสาสมัคร มหาวิทยาลัยธรรมศาสตร์ รุ่นที่ 6 (พื้นที่บ้านบางสา อ.แม่จัน จ.เชียงราย พ.ศ. 2517-2520)
นอกจากนั้น เตือนใจ ยังได้รับปริญญากิตติมศักดิ์จากสถาบันอุดมศึกษาหลายแห่ง ได้แก่
ปริญญาปรัชญาดุษฎีบัณฑิตกิตติมศักดิ์ สาขาวิชาสังคมวิทยาและมานุษยวิทยา มหาวิทยาลัยรามคำแหง ปี 2543
ปริญญาปรัชญาดุษฎีบัณฑิตกิตติมศักดิ์ สาขาวิชาชาติพันธุ์ศึกษาอนุภูมิภาคลุ่มน้ำโขง มหาวิทยาลัยราชภัฏเชียงราย ปี 2557
ปริญญาศิลปศาสตรดุษฎีบัณฑิตกิตติมศักดิ์ สาขาวิชาชนบทศึกษาและการพัฒนา สำนักบัณฑิตอาสาสมัคร มหาวิทยาลัยธรรมศาสตร์ ปี 2558
ปริญญาปรัชญาดุษฎีบัณฑิตกิตติมศักดิ์ สาขาวิชาคติชนวิทยา มหาวิทยาลัยนเรศวร ปี 2559
การทำงาน

เตือนใจ ดีเทศน์ เป็นนักพัฒนาสังคม จนกระทั่งในการเลือกตั้งสมาชิกวุฒิสภาไทยเป็นการทั่วไป พ.ศ. 2543 เธอได้รับเลือกตั้งเป็นสมาชิกวุฒิสภาจังหวัดเชียงราย กระทั่งในปี พ.ศ. 2549 เธอได้รับแต่งตั้งเป็นสมาชิกสภานิติบัญญัติแห่งชาติ ซึ่งจัดตั้งขึ้นหลังการรัฐประหารในประเทศไทย พ.ศ. 2549 โดยเป็นตัวแทนของกลุ่มการพัฒนาท้องถิ่น การส่งเสริมคุณธรรม องค์กรแรงงาน องค์กรเอกชนสาธารณประโยชน์
ต่อมาในการเลือกตั้งสมาชิกวุฒิสภาไทยเป็นการทั่วไป พ.ศ. 2557 เธอได้ลงสมัครรับเลือกตั้งอีกครั้ง แต่ไม่ได้รับเลือกตั้ง กระทั่งในปี พ.ศ. 2558 ได้รับแต่งตั้งเป็นกรรมการสิทธิมนุษยชนแห่งชาติ
รางวัล

1994 Goldman Environmental Prize, Recipient Asia, Sustainable Development. Goldman Environmental Foundation. USA.
เครื่องราชอิสริยาภรณ์

พ.ศ. 2560 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2550 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
เส้นเมริเดียนที่ 102

เส้นเมริเดียนที่ 102 อาจหมายถึง:
เส้นเมริเดียนที่ 102 องศาตะวันตก คือ เส้นลองจิจูดที่ลากจากตะวันตกของเส้นเมริเดียนกรีนิช
เส้นเมริเดียนที่ 102 องศาตะวันออก คือ เส้นลองจิจูดที่ลากจากตะวันออกของเส้นเมริเดียนกรีนิช
| --- | --- |
102° เส้นเมริเดียนที่ 102 องศาตะวันตก: 102° เส้นเมริเดียนที่ 102 องศาตะวันออก
แอร์บัสเฮลิคอปเตอร์

| --- | --- |

อุตสาหกรรม: อากาศยาน
ก่อตั้ง: พ.ศ. 2535
ผู้ก่อตั้ง: Messerschmitt-Bölkow-Blohm อาเอร็อสปาซียาล 
สำนักงานใหญ่: ท่าอากาศยานมาร์แซย์โพรว็องส์ Marignane, ฝรั่งเศส
บุคลากรหลัก: Lutz Bertling, ซีอีโอ
ผลิตภัณฑ์: เฮลิคอปเตอร์
รายได้: €5,9 พันล้าน (2018)
พนักงาน: 20,000
บริษัทแม่: แอร์บัส
บริษัทในเครือ: อเมริกันยูโรคอปเตอร์   เฮลิแบรส   ยูโรคอปเตอร์แคนาดา
เว็บไซต์: 
แอร์บัสเฮลิคอปเตอร์ หรือชื่อเดิม ยูโรคอปเตอร์ เป็นบริษัทในเครือของแอร์บัส ผู้ผลิตเฮลิคอปเตอร์รายใหญ่ที่สุดของโลกในจำนวนของรายได้  สำนักใหญ่ตั้งอยู่ภายในบริเวณท่าอากาศยานมาร์แซย์โพรว็องส์ ใกล้กับเมืองมาร์แซย์ ในประเทศฝรั่งเศส มีฐานผลิตหลักอยู่ที่ฝรั่งเศส เยอรมนี และสเปน
แหล่งข้อมูลอื่น

เว็บไซต์ทางการ เก็บถาวร 2019-07-25 ที่ เวย์แบ็กแมชชีน
เศษหาร

ในวิชาเลขคณิต เศษหาร (หรือ มอดุลัส) คือค่าที่"เหลืออยู่"หลังจากการดำเนินการการหารกับจำนวนเต็มสองจำนวนที่หารไม่ลงตัว นั่นคือ เมื่อผลลัพธ์ของการหารไม่สามารถเขียนแทนด้วยจำนวนเต็ม
สำหรับจำนวนธรรมชาติ

ถ้า a และ d เป็นจำนวนธรรมชาติ โดย d ไม่เป็นศูนย์ แล้วสามารถพิสูจน์ได้ว่ามีจำนวนเต็ม q และ r เพียงคู่เดียวที่ a = qd + r และ 0 ≤ r < d จำนวน q เรียกว่าผลหาร ในขณะที่ r เรียกว่า เศษ
ดูหน้าวิธีหารแบบยุคลิดสำหรับการพิสูจน์ผลนี้และขั้นตอนวิธีการหารสำหรับวิธีการคำนวณหาเศษ
แหวนเพชร ชูวัฒนะ

| แหวนเพชร ชูวัฒนะ |
| --- | --- |
เกิด: นายแหวน  เลิศสูงเนิน 3 กุมภาพันธ์ พ.ศ. 2516
แหวนเพชร ชูวัฒนะ หรือ นายแหวน  เลิศสูงเนิน เป็นชาวจังหวัดชัยภูมิ เกิดวันที่ 3 กุมภาพันธ์ พ.ศ. 2516 สถิติการชก 36 ครั้ง ชนะ 23 (น็อค 14) เสมอ 2 แพ้ 11
ประวัติ

เริ่มจากชกมวยไทยแถบบ้านเกิดที่ จ.ชัยภูมิตั้งแต่ยังเด็ก จน พ.ศ. 2535 จึงมาอยู่ค่ายชูวัฒนะและแสดงฝีมือให้เห็นว่าเป็นมวยหมัดหนัก ชูเจริญ รวีอร่ามวงศ์ หัวหน้าคณะจึงใหหันมาชกมวยสากลจนได้ครองแชมป์เวทีราชดำเนินรุ่นซูเปอร์ฟลายเวท
แหวนเพชรมีโอกาสชิงแชมป์ OPBF รุ่นซูเปอร์ฟลายเวทครั้งแรกเมื่อ พ.ศ. 2516 แพ้คะแนน เอจิ โคจิมะแบบน่าชนะ เมื่อโคจิมะสละตำแหน่งไปชิงแชมป์โลก แหวนเพชรจึงได้ชิงแชมป์ OPBF อีกครั้ง คราวนี้ชนะคะแนน ชิง โองาตะอย่างไม่เป็นเอกฉันท์ ได้แชมป์มาครอง แหวนพชรป้องกันแชมป์ได้ 2 ครั้งก็เสียแชมป์ให้ มาซายูกิ อารินากะ หลังจากนั้นมีโอกาสชิงแชมป์รุ่นนี้อีก 2 ครั้งแต่ไม่สำเร็จ
เกียรติประวัติ

แชมป์ประเทศไทยรุ่นซูเปอร์ฟลายเวท
ชิง 5 สิงหาคม 2545 ชนะน็อค ยก 4 ครรชิต เอื้อสัมพันธ์
ป้องกันแชมป์ครั้งที่ 1, 8 กรกฎาคม 2546 ชนะคะแนน หนองคาย ปฐวิกรณ์ยิม
สละแชมป์
แชมป์ OPBF รุ่นซูเปอร์ฟลายเวท (2547 - 2548)
ชิง, 29 ก.พ. 2547 ชนะคะแนน ชิง โองาตะ ( ญี่ปุ่น) ที่นาโงยะ ประเทศญี่ปุ่น
ป้องกันครั้งที่ 1, 2 พ.ค. 2547 ชนะน็อค ยก 2 เอจิ โคจิมะ (ญี่ปุ่น) ที่โอซากะ ประเทศญี่ปุ่น
ป้องกันครั้งที่ 2, 3 ต.ค. 2547 ชนะคะแนน ชิง โองาตะ (ญี่ปุ่น) ที่นาโงยะ ประเทศญี่ปุ่น
เสียแชมป์, 27 มี.ค. 2548 แพ้คะแนน มาซายูกิ อารินากะ (ญี่ปุ่น) ที่ประเทศญี่ปุ่น
เคยชิงแชมป์ต่อไปนี้แต่ไม่สำเร็จ
ชิงแชมป์ OPBF รุ่นซูเปอร์ฟลายเวท, 16 ส.ค. 2546 แพ้คะแนน เอจิ โคจิมะ(ญี่ปุ่น) ที่โอซากะ ประเทศญี่ปุ่น
ชิงแชมป์ภาคฯรุ่นซูเปอร์ฟลายเวท 5 ธันวาคม 2548 แพ้คะแนน มาซายูกิ อารินากะ (ญี่ปุ่น) ที่ประเทศญี่ปุ่น
ชิงแชมป์ภาคฯรุ่นซูเปอร์ฟลายเวท 18 มีนาคม 2549 แพ้คะแนน ซี กอเรส ( ฟิลิปปินส์) ที่ประเทศฟิลิปปินส์
เส้นเมริเดียนที่ 103

เส้นเมริเดียนที่ 103 อาจหมายถึง:
เส้นเมริเดียนที่ 103 องศาตะวันตก คือ เส้นลองจิจูดที่ลากจากตะวันตกของเส้นเมริเดียนกรีนิช
เส้นเมริเดียนที่ 103 องศาตะวันออก คือ เส้นลองจิจูดที่ลากจากตะวันออกของเส้นเมริเดียนกรีนิช
| --- | --- |
103° เส้นเมริเดียนที่ 103 องศาตะวันตก: 103° เส้นเมริเดียนที่ 103 องศาตะวันออก
แหวนเพชร วงทอง

| แหวนเพชร วงทอง |
| --- | --- |
ชื่อเกิด: ชาญยุทธ อินทรมณี
เกิด: 1 มกราคม พ.ศ. 2497 (70 )
ที่เกิด: อำเภอน้ำพอง จังหวัดขอนแก่น
แนวเพลง: ลูกทุ่ง
อาชีพ: นักร้อง
เครื่องดนตรี: ขับร้อง
ช่วงปี: พ.ศ. 2517 - ปัจจุบัน
แหวนเพชร วงทอง เป็นนักร้องลูกทุ่งชายที่โด่งดังในระดับที่น่าพอใจคนหนึ่งในยุคที่สายัณห์ สัญญา กำลังรุ่งเรือง เขาเคยอยู่กับวงดนตรีดัง ๆ หลายวง และผลิตผลงานออกมาหลายชุด แต่หลังจากที่
อำลาวงการไปนานถึง 12 ปี ชื่อของเขากลับถูกหยิบยกมาพูดถึง และถามหากันมากขึ้น เมื่อเพลงดังของเขาอย่าง "รักข้ามโขง" และ"ไร่อ้อยคอยรัก" ถูก หนู มิเตอร์ นำมาปัดฝุ่นขับร้องใหม่เมื่อปี 2549 และได้รับความนิยมไปทั่วประเทศเป็นระยะเวลายาวนานโดยเฉพาะอย่างยิ่งเพลง "ไร่อ้อยคอยรัก"
ประวัติ

แหวนเพชร วงทอง มีชื่อจริงว่า ชาญยุทธ อินทรมณี เกิดเมื่อ พ.ศ. 2497 บ้านเดิมอยู่ที่ อำเภอน้ำพอง จังหวัดขอนแก่น เขาจบการศึกษาชั้นประถม 4 จากนั้นบวชเรียนจนได้นักธรรมเอกเปรียญ 2 สอบเทียบได้ ม.ศ.3 หลังจากสึกจากเณรแล้ว ก็เข้ากรุงเทพฯ มาประกวดร้องเพลงกับ อ.พงษ์ศักดิ์ จันทรุกขา จนได้ไปประจำกับวงดนตรี กาเหว่า เสียงทอง ตั้งแต่อายุราว 20 ปี และย้ายมาอยู่วง ชินกร ไกรลาศ ซึ่งในช่วงนั้นก็ได้มาร่วมงานสายัณห์ สัญญา เพราะเป็นหางเครื่องด้วยกัน
จากนั้นแหวนเพชรย้ายมาอยู่กับวงเพลิน พรหมแดน และในปี 2522 ขณะอายุได้ 25 ปี  อ.ธงชัย เล็กกัมพล ได้แต่งเพลงให้เขา 6 เพลง มี "ไร่อ้อยคอยรัก" "รักข้ามโขง" "ครู ปกส." "แอบรักคนสวย" "เสี้ยวอีสาน" และเพลง "กฐินลืมทุ่ง" อัดประกบกับเพลง" จักรยานคนจน" ของยอดรัก สลัก
ใจ คนละด้านของแผ่นเสียง ปรากฏว่า เพลง "ไร่อ้อยคอยรัก" กับ "รักข้ามโขง" และ "ครู ปกศ." ดังมากตามมหาวิทยาลัย
อ.ธงชัย เล็กกำพล อยากให้แหวนเพชรออกมาทำวงเอง และฟอร์มวงไว้รอแล้ว แหวนเพชร วงทอง
ทำวงเดินสายอยู่ปีกว่า แต่สู้ความแรงของวงวงสายัณห์ สัญญา, ยอดรัก สลักใจ, ศรชัย เมฆวิเชียร ไม่ได้ เลยขอหยุดวง จากนั้นเขาเดินทางไปแลกเปลี่ยนวัฒณธรรมที่ศรีลังกา 3 เดือน เมื่อกลับมา สายัณห์ สัญญาทีกำลังดังจากเพลง "แด่คนชื่อเจี๊ยบ" ชวนมาอยู่ด้วย แหวนเพชร จึงมาอยู่กับสายัณห์ในทีมงาน "เจ็ดพลังหนุ่ม"จนเลิกวงไปในช่วงแรก
จากนั้น แหวนเพชร วงทองก็ตัดสินใจหันหลังให้วงการลูกทุ่ง เพราะเห็นว่า ช่วงนั้นมีวงที่ใหญ่อยู่ไม่มาก
นอกจากของสายัณห์แล้ว ก็มีวงของชินกร ไกรลาศ และ เพลิน พรมแดน ซึ่งเขาเคยอยู่มาแล้วทั้งสองวง
การที่จะไปอยู่กับวงเล็ก ๆ ก็ไม่เหมาะกับเขาที่เคยอยู่วงใหญ่มาก่อน
ในช่วงท้าย ๆ ที่อยู่วงสายัณห์ สัญญานั้น แหวนเพชร เปลี่ยนแปลงจากคนที่ดื่มเหล้าไม่เป็น กลายเป็นผู้ที่ดื่มเหล้าขนาดหนัก ซึ่งคาดว่าสาเหตุมาจากการที่เขาเลิกกับภรรยาที่เป็นอดีตนักร้องในวงเพลิน พรหมแดน และมีลูกด้วยกันหนึ่งคน
หลังหันหลังให้วงการ แหวนเพชร ก็กลับไปอยู่บ้านภรรยาที่ อ.เดชอุดม จ.อุบลราชธานี โดยประกอบอาชีพขายส้มตำ และของกินทั่วไป ใช้ชีวิตแบบไม่ฟุ่มเฟือย แหวนเพชร วงทอง มีลูก 4 คน ผู้หญิง 1 คน และผู้ชาย 3 คน
ชื่อแหวนเพชร วงทอง อ.ธงชัย เล็กกำพล  และ มนต์ เมืองเหนือ เป็นคนตั้งให้
ผลงานเพลงดัง

รักข้ามโขง
ครูปกศ.
แอบรักคนสวย
ไร่อ้อยคอยรัก
ฝากใจไว้ด้วย
เส้นเมริเดียนที่ 104

เส้นเมริเดียนที่ 104 อาจหมายถึง:
เส้นเมริเดียนที่ 104 องศาตะวันตก คือ เส้นลองจิจูดที่ลากจากตะวันตกของเส้นเมริเดียนกรีนิช
เส้นเมริเดียนที่ 104 องศาตะวันออก คือ เส้นลองจิจูดที่ลากจากตะวันออกของเส้นเมริเดียนกรีนิช
| --- | --- |
104° เส้นเมริเดียนที่ 104 องศาตะวันตก: 104° เส้นเมริเดียนที่ 104 องศาตะวันออก
แหล่งโบราณคดีแก่งตาน

แหล่งโบราณคดีแก่งตาน ตั้งอยู่ริมแม่น้ำน่านในเขต ตำบลผาเลือด อำเภอท่าปลา จังหวัดอุตรดิตถ์ โดยโบราณวัตถุที่ค้นพบได้แก่เศษภาชนะดินเผาผิวขัดมัน และผิวเรียบ มีลายเชือกทาบเส้นเล็กและเส้นใหญ่  ลายประทับตาข่าย และไม่มีลาย  ชิ้นส่วนเครื่องมือหินขัด ก้อนดินเผาไฟ เครื่องถ้วยลายครามจีน เศษไห เนื้อดินสีเทาแบบไม่เคลือบ  สันนิษฐานว่าบริเวณนี้เคยเป็นที่พักอาศัยชั่วคราวของกลุ่มชนสมัยก่อนประวัติศาสตร์ และสมัยประวัติศาสตร์ที่เดินทางมาโดยทางน้ำ และเดินเท้ามาตามริมฝั่งแม่น้ำน่าน ประมาณพุทธศตวรรษที่ ๒๒ - ๒๓ (สมัยรัชกาลที่5)
สิ่งที่ค้นพบ

เศษภาชนะดินเผาผิวขัดมัน
เศษภาชนะดินเผาผิวเรียบ
เศษภาชนะดินเผาผิวเรียบ ลายเชือกทาบเส้นเล็ก และเส้นใหญ่
เศษภาชนะดินเผา ลายประทับตาข่าย
เศษภาชนะดินเผาไม่มีลาย
เครื่องมือหินขัด
ก้อนดินที่ใช้เผาไฟสมัยโบราณ
เครื่องถ้วยชามครามจีน
เศษไห เนื้อดินสีเทาแบบไม่เคลือบ
การเดินทางในสมัยโบราณ

เดินทางเท้าตามริมแม่น้ำ
ใช้เรือในการเดินทางล่องตามแม่น้ำน่าน
เสวาคราม

| เสวาคราม |
| --- | --- |
เมือง
อาทินิวาส ที่พำนักแรกของมหาตมา คานธี ที่อาศรมเสวาคราม
เสวาครามแสดงแผนที่รัฐมหาราษฏระเสวาครามแสดงแผนที่ประเทศอินเดีย
พิกัด: 20°44′10″N 78°39′45″E﻿ / ﻿20.73611°N 78.66250°E﻿ / 20.73611; 78.66250
ประเทศ: อินเดีย
รัฐ: มหาราษฏระ
อำเภอ: วรรธ
ประชากร (2011)
 • ทั้งหมด: 8,000 คน
เขตเวลา: UTC+5:30 (IST)
PIN: 442 102
รหัสโทรศัพท์: 91 7152
ทะเบียนพาหนะ: MH-32
เว็บไซต์: maharashtra.gov.in
เสวาคราม (อักษรโรมัน: Sevagram, แปลว่า: “เมืองแห่งการบริการรับใช้”) เป็นเมืองในรัฐมหาราษฏระ ประเทศอินเดีย ซึ่งเป็นที่ตั้งของอาศรมของมหาตมา คานธี และที่อยู่อาศัยของคานธีนับตั้งแต่ปี 1936 จนเสียชีวิตในปี 1948 อาศรมที่เสวาครามมีคสามสำคัญมากในฐานะที่พำนักของคานธี รองลงมาจากสาพรมตีอาศรม
ชื่อเดิมของเสาวครามคือ เสคาว (Segaon) เดิมทีเป็นหมู่บ้านเล็ก ๆ ตั้งอยู่ห่างไป 8 กิโลเมตรจากนครวรรธ มหาตมา คานธี ได้ตั้งอาศรมขึ้นในบริเวณชายขอบของหมู่บ้าน โดยมี เสฐ ชนมลาล พชัช แห่งวรรธ ผู้เป็นศิษย์ของคานธี เป็นผู้จัดสรรที่เดินขนาด 1.2 ตารางกิโลเมตรให้กับคานธีในการสร้างอาศรม
เมื่อครั้งคานธีเริ่มต้นการเดินขบวนเกลือบาทยาตรในปี 1930 จากสาพรมตีอาศรมไปยังนครอัห์มดาบาดเพื่อทำสัตยาเคราะห์เกลือ เขาตัดสินใจจะไม่เดินทางกลับไปยังสาพรมตีอาศรม จนกว่าอินเดียจะได้รับเอกราช หลังถูกปล่อยจากการจำคุกนานกว่าสองปีจากการทำสัตยาเคราะห์เกลือ คานธีเดินทางไปทั่วอินเดีย และตัดสินใจเลือกหมู่บ้านหนึ่งในอินเดียตอนกลางเพื่อใช้เป็นศูนย์กลางการทำงานของเขส คานธีเดินทางเยือนวรรธในปี 1934 ด้วยคำเชิญของศิษย์ ชนมลาล พชัช และพักอยู่ที่บ้านบังกะโลของพชัชหลังหนึ่ง ในนครวรรธ สลับกับที่อาศรมอีกแห่ง
ในเดือนเมษายน 1936 คานธีได้ตั้งที่พำนักของตนขี้นในหมู่บ้านที่ในเวลานั้นชื่อ เสคาว (Segaon) ในชนบทของวรรธ เขาเปลี่ยนชื่อหมู่บ้านนี้ใหม่เป็น เสวาคราม อันแปลว่า “สถานที่แห่งการบริการรับใช้” บ้านที่สร้างขึ้นที่นี่มีลักษณะเป็นบ้านแบบชาวบ้านทั่วไปในท้องถิ่น ต่อมาที่พำนักขอวเขาและศิษย์ค่อน ๆ พัฒนาขึ้นมาเป็นอาศรมของคานธี คานธีอาศัยอยู่ที่นี่กระทั่งเสียชีวิตในปี 1948
แหล่งข้อมูลอื่น

The Sevagram Ashram – An introduction to Sevagram Ashram established by Mahatma Gandhi and its message
http://www.gandhiashramsevagram.org – Official Website of Gandhi Ashram, Sevagram, Wardha
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  อิสราเอล  สหรัฐ
แอมบลิโกไนต์

| แอมบลิโกไนต์ |
| --- | --- |

การจำแนก
สูตรเคมี: (Li,Na) AlPO4 (F,OH)
คุณสมบัติ
สี: ปกติจะเป็นสีขาวหรือครีม แต่ก็สาราถพบได้ในสีอื่นเช่น เหลืองอ่อน, เขียว, ฟ้า, น้ำตาลอ่อน, น้ำตาล, เทา หรือชมพู
โครงสร้างผลึก: ไตรคลินิก
ค่าความแข็ง: 5.5 - 6
ดรรชนีหักเห: na=1.577 - 1.591, nb=1.592 - 1.605, nc=1.596 - 1.613
ค่าแสงหักเหสองแนว: .020 - .027
สีผงละเอียด: ขาว
ความถ่วงจำเพาะ: 2.98 - 3.11
อ้างอิง: 
แอมบลิโกไนต์เป็นแร่ที่อยู่ในกลุ่มฟลูออโรฟอสเฟต ซึ่งประกอบด้วย ลิเทียม โซเดียม อะลูมิเนียม ฟอสเฟต ฟลูออไรด์ และไฮดรอกไซด์
แอมกอนนาบี (500 ไมล์ส)

| "I'm Gonna Be (500 Miles)"> เพลงโดยThe Proclaimers.จากอัลบั้มSunshine on Leith |
| --- | --- |
วางจำหน่าย: สิงหาคม 1988 (สหราชอาณาจักร) 1993 (สหรัฐอเมริกา) มีนาคม 2007 (ออกจำหน่ายอีกครั้งในสหราชอาณาจักร)
บันทึกเสียง: 1988 (ฉบับเดิม) 2007 (ฉบับบันทึกใหม่)
แนวเพลง: ร็อก, โฟล์กร็อก
ความยาว: 3:37 (ฉบับอัลบั้มเดิม) 3:42 (ฉบับ 2007)
ค่ายเพลง: Chrysalis
โปรดิวเซอร์: พีท วิงฟิลด์
"แอมกอนนาบี (500 ไมล์ส)" (I'm Gonna Be (500 Miles)) เป็นซิงเกิลในปี  1988 โดย เดอะโพรเคลมเมอร์ส, เพลงนี้บรรจุในผลงานอัลบั้ม Sunshine on Leith ขึ้นชาร์ตซิงเกิลแห่งสหราชอาณาจักรอันดับสูงสุดที่ 11 และ ขึ้นชาร์ตในอันดัน 1 ในออสเตรเลีย
แบด

แบด อาจหมายถึง
แบด (อัลบั้ม) (Bad) อัลบั้มสตูดิโอของไมเคิล แจ็กสัน
แบด (เพลงไมเคิล แจ็กสัน) จากผลงานชุดดังกล่าว
แบด (ภาพยนตร์) (Bad) ภาพยนตร์ที่กำกับโดยแอนดี วอร์ฮอล
แบด (เพลงยูทู) เพลงของวงยูทู
แผ่นดินไหวครั้งใหญ่คันโต ค.ศ. 1923

| --- | --- |
ความเสียหายโดยรอบวัดเซ็นโซจิในอาซากูซะ

โตเกียว
เวลาสากลเชิงพิกัด: 1923-09-01 02:58:35
รหัสเหตุการณ์ ISC: 911526
USGS-ANSS: ComCat
วันที่ท้องถิ่น: 1 กันยายน ค.ศ. 1923 (พ.ศ. 2466)
เวลาท้องถิ่น: 11:58:32 JST (UTC+09:00)
ระยะเวลา: 48 วินาที  4 นาที
ขนาด: 7.9 8.0 8.2 Mw
ความลึก: 23 km (14 mi)
ศูนย์กลาง: 35°19.6′N 139°8.3′E﻿ / ﻿35.3267°N 139.1383°E﻿ / 35.3267; 139.1383
ประเภท: เมกะทรัสต์
พื้นที่ที่ได้รับผลกระทบ: ประเทศญี่ปุ่น
ระดับความรุนแรงที่รู้สึกได้: ชินโดะ 7 XI (สุดขีด)
สึนามิ: สูงถึง 12 m (39 ft) ที่อาตามิ, จังหวัดชิซูโอกะ, โทไก
แผ่นดินถล่ม: ใช่
แผ่นดินไหวตาม: 6 ถึง 7.0 M หรือสูงกว่านี้ 
ผู้ประสบภัย: ตาย 105,385 คน–142,800
อาคารกรมตำรวจนครบาลในย่านมารูโนอูจิกำลังถูกเพลิงไหม้
แผ่นดินไหวครั้งใหญ่คันโต ค.ศ. 1923 (พ.ศ. 2466) เป็นเหตุแผ่นดินไหวครั้งใหญ่ในรัชสมัยไทโชของญี่ปุ่น เกิดขึ้นเมื่อวันที่ 1 กันยายน ค.ศ. 1923 ซึ่งตรงกับพุทธศักราช 2466 เวลา 11:58:44 น. ตามเวลาในท้องถิ่น บริเวณภาคคันโต บนเกาะฮนชู มีจุดศูนย์กลางอยู่ใต้ทะเล บริเวณเกาะอิซูโอชิมะ ในอ่าวซางามิ
แผ่นดินไหวก่อให้เกิดความเสียหายแก่กรุงโตเกียว เมืองท่าโยโกฮามะ จังหวัดชิบะ จังหวัดคานางาวะ และจังหวัดชิซูโอกะ  ประมาณการว่ามีผู้เสียชีวิตประมาณ 100,000 คน มีผู้สูญหายที่คาดว่าเสียชีวิตแล้วประมาณ 40,000 คน เนื่องจากเหตุเกิดขึ้นในช่วงเที่ยงวัน ขณะประชาชนกำลังใช้เตาไฟหุงอาหาร ทำให้เกิดเพลิงไหม้ และเนื่องจากมีพายุไต้ฝุ่นอยู่ทางตอนเหนือของญี่ปุ่น ทำให้มีกระแสลมแรงจึงเกิดเพลิงลุกลาม  ประกอบกับระบบท่อส่งน้ำเกิดชำรุดอันเป็นผลมาจากแผ่นดินไหว ส่งผลให้การดับเพลิงต้องใช้เวลาถึง 3 วัน ตั้งแต่วันที่ 1 จนถึงวันที่ 3 กันยายน นอกจากนี้ยังเกิดดินถล่มในหลายพื้นที่